Diari Oficial de la Generalitat Valenciana


Sumari del DOGV 4991, del 22-04-2005 (2005/4097)

Informació pública del projecte d'urbanització del programa d'actuació integrada del sector 26-SU-R d'ús residencial, del Pla General d'Ordenació Urbana de Castelló de la Plana, situada entre l'avinguda del Mar, carrer 308 i accessos al port.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4097


Organisme emissor
:   Gestinine, SL

Tipus de document
:   Anunci

Informació pública del projecte d'urbanització del programa d'actuació integrada del sector 26-SU-R d'ús residencial, del Pla General d'Ordenació Urbana de Castelló de la Plana, situada entre l'avinguda del Mar, carrer 308 i accessos al port. [2005/A4097]
  
La mercantil Gestinine, SL, ha formulat el projecte d'urbanització relatiu a l'àmbit del programa d'actuació integrada del sector 26-SU-R d'ús residencial del Pla General de Castelló de la Plana, situada entre l'avinguda del Mar, carrer 308 i accessos al port, segons allò previst a l'article 66.2.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), com a agent urbanitzador de l'esmentat programa, designat per Acord del Ple de l'Ajuntament de Castelló de la Plana, amb data 27 de maig de 2004.
  
En aplicació del que estableix l'article 48.1.c, en relació amb els articles 46.3, 52 i 53, tots ells de l'anomenada llei, es sotmeten aquests documents a informació pública pel termini de 20 dies hàbils, a partir de l'endemà de la publicació d'aquest anunci al Diari Oficial de la Generalitat Valenciana, durant el qual els interessats en aquest procediment podran formular qualssevol al·legacions que als seus drets convinguen, i amb tal fi qualsevol interessat podrà consultar l'expedient dipositat a la Notaria d'Agustín Cerdá Ferrer, al carrer Ruiz Zorrilla, 1, 3r de Castelló de la Plana.
  
Igualment, es fa constar que qualsevol persona podrà comparéixer en l'esmentada Notaria per tal d'obtindre còpia de l'acta de protocol·lització del projecte o sol·licitar que aquesta li siga exhibida.
  
Tant aquesta documentació, com l'expedient administratiu (registre d'entrada. núm. 18.719, de 25 de febrer de 2005), podran ser consultats a l'Ajuntament de Castelló de la Plana, els dies hàbils en horari d'atenció al públic. Les al·legacions que, en el seu cas, siguen formulades, seran presentades al Registre General de l'Ajuntament de Castelló de la Plana.
  
Així mateix, es fa saber als titulars de terrenys en l'àmbit de l'esmentada unitat d'execució que, d'acord amb el que es preceptua a l'article 71.3 de l'esmentada llei, en el termini dels 10 dies hàbils següents a la data en què l'Ajuntament aprove el projecte, es podrà sol·licitar el canvi de retribució a l'urbanitzador triant la forma de pagament en metàl·lic, cosa que s'haurà d'efectuar en un document públic i acompanyant una garantia real o financera suficient. En cas de no formular tal sol·licitud en l'esmentat termini i davant l'urbanitzador, s'entendrà que la retribució s'efectua en terrenys.
  
La publicació d'aquest anunci, de conformitat amb allò establert a l'article 59.4 de la Llei 30/1992, de Règim Jurídic de les Administracions Publiques i del Procediment Administratiu Comú, serveix al mateix temps d'avís als titulars de drets que siguen desconeguts, amb adreça desconeguda o insuficient per tal de poder efectuar la notificació.